text: Overraskelse: Mindst 11 ulve i Jylland
  14 juni 2014 kl. 06.37
  Der er markant flere ulve i Jylland, end forskerne først troede. Der er mindst 11.
  Det viser dna-analyser, skriver Videnskab.dk.
  Undersøgelser stammer fra ulve-ekskrementer og spytprøver fra nedlagte byttedyr.
  Det er hanulve, der er spor efter.
  - Der er endnu ikke påvist hun-ulve, men de kan jo være blandt de næste prøver. Det er sværere at påvise tilstedeværelsen af hun-ulve, da de ikke afmærker deres territorium helt så flittigt som han-ulvene, siger seniorforsker Liselotte Wesley Andersen fra Aarhus Universitet.
  